แรงขายทำกำไรกด SET พลิกปิดลบ 2 จุด แนะจับตา Brexit-มาตรการกระตุ้นศก.สหรัฐฯ
แรงขายทำกำไรกด SET พลิกปิดลบ 2 จุด แนะจับตา Brexit-มาตรการกระตุ้นศก.สหรัฐฯ โดยดัชนีปิดตลาดวันนี้ ที่ระดับ 1,482.38 จุด ลบ 1.51 จุด หรือ 0.10% มูลค่าการซื้อขาย 1.17 แสนล้านบาท
18 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,482.38 จุด ลบ 1.51 จุด หรือ 0.10% มูลค่าการซื้อขาย 1.17 แสนล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในลักษณะพักตัว คล้ายคลึงกับตลาดหุ้นในภูมิภาคเอเชียที่วันนี้แกว่งไซต์เวย์ แต่จะอิงลบเล็กน้อย จากแรงขายทำกำไรระยะสั้นในช่วงรอดูความคืบหน้าอังกฤษจะแยกตัวออกจากสหภาพยุโรป (Brexit) และรอดูความคืบหน้ามาตรการกระตุ้นเศรษฐกิจของสหรัฐฯ ขณะที่ตลาดในยุโรปเทรดบ่ายนี้บวกเล็กน้อยราว 0.2-0.3% ส่วนดาวโจนส์ฟิวเจอร์สก็แกว่งบวก-ลบสลับกัน
ทั้งนี้ ตลาดบ้านเรายังไม่มีปัจจัยใหม่เข้ามากระตุ้น ทำให้เริ่มเห็นการเวียนกลุ่มเล่น โดยมาเล่นหุ้นขนาดกลาง-เล็ก เห็นได้จากหุ้นในกลุ่มไฟแนนซ์วันนี้บวกได้ดี ขณะที่หุ้นในกลุ่มแบงก์พักตัว
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะแกว่งไซด์เวย์ในลักษณะพักฐานระยะสั้น โดยมีแนวต้านที่ 1,500 จุด ซึ่งโอกาสที่จะผ่านไปได้ก็ไม่ง่ายนัก ส่วนแนวรับให้ไว้ที่ 1,460 จุด
พร้อมให้ติดตามการประชุมคณะกรรมการนโยบายการเงิน (กนง.) ในวันที่ 23 ธ.ค.นี้ และติดตามเรื่อง Brexit และมาตรการกระตุ้นเศรษฐกิจของสหรัฐฯ จะสามารถออกได้ในปีนี้หรือไม่
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย    5,739.70 ล้านบาท  ปิดที่  42.75 บาท  เพิ่มขึ้น  0.50 บาท
BANPU  มูลค่าการซื้อขาย    4,049.30 ล้านบาท  ปิดที่  11.30 บาท  เพิ่มขึ้น  0.90 บาท
CPALL  มูลค่าการซื้อขาย    3,482.65 ล้านบาท  ปิดที่  62.00 บาท  ลดลง   0.50 บาท
KBANK  มูลค่าการซื้อขาย    2,944.90 ล้านบาท  ปิดที่ 119.00 บาท  ลดลง   2.50 บาท
CPF    มูลค่าการซื้อขาย    2,587.54 ล้านบาท  ปิดที่  27.50 บาท  ราคาไม่เปลี่ยนแปลง
 
ตลาดหุ้นเอเชีย
